Cele trei luni coincid și cu o evoluție în volumul de centrale termice comercializate pe piața locală, ceea ce arată că în majoritatea locuințelor debranșate de la sistemul de încălzire este instalată o centrală termică.    „Motivele principale pentru care oamenii preferă să facă această achiziție toamna sunt determinate de procesul dificil de debranșare de la sistemul centralizat și faptul că preferă să amâne această acțiune până la scăderea temperaturilor, când și bugetele lor sunt reconfigurate pentru a putea face noi investiții”, a declarat Cătălin Drăguleanu, Country Manager Ariston Thermo Romȃnia.